સૃષ્ટિના સર્જનહાર ઈશ્વરની સૌથી અદભુત અને અવર્ણનીય રચના એટલે “મનુષ્ય”. દુનિયા માં રહેલા દરેક જીવોમાં માત્ર મનુષ્ય જ એક એવો જીવ છે જેને ઈશ્વરે બોલવાની, વિચારવાની, અનુભવવાની અને રજૂ કરવાની શક્તિ આપી છે. સૃષ્ટિના સર્જનહાર ઈશ્વરે અલગ અલગ મનુષ્ય બનાવ્યા છે. ઈશ્વરે બનાવેલા આ માણસોને જોઈને કયારેક એ પણ વિચારમાં પડી જતો હશે! માણસનું તળિયું શોધી એના મનનાં કોયડાને ઉકેલવો એ લગભગ અશક્ય છે. કેટલાય ચહેરા લઈને જીવતો માણસ વ્યક્તિએ વ્યક્તિએ બદલાય છે. સામજીક જીવનમાં કંઈક અલગ, વ્યાવસાયિક ક્ષેત્રમાં કંઈક અલગ, અને વ્યક્તિગત જીવનમાં કંઈક અલગ આટલા બધા ચહેરા સાથે એ જી તો હોય છે આથવા એમ કહું તો ચાલે કે એને જીવવું પડે છે. કયારે કેટલું ખુલવુ,કયારે કેટલું બંધ રહેવું, કોને પોતાની કંઈ બાજુ બતાવવી કંઈ ન બતાવવી, કોને કમજોરી બતાવવી કોને તાકાત બતાવવી આ બધી જ ફિવટ દરેક મનુષ્યને હોય જ છે.